Komission direktiivi 93/10/ETY, annettu 15 päivänä maaliskuuta 1993, regeneroidusta selluloosasta valmistetusta kalvosta tehdyistä, elintarvikkeiden kanssa kosketuksiin joutuvista tarvikkeista



Virallinen lehti nro L 093 , 17/04/1993 s. 0027 - 0036

Suomenk. erityispainos Alue 13 Nide 24 s. 0027

Ruotsink. erityispainos Alue 13 Nide 24 s. 0027



KOMISSION DIREKTIIVI 93/10/ETY, annettu 15 päivänä maaliskuuta 1993, regeneroidusta selluloosasta valmistetusta kalvosta tehdyistä, elintarvikkeiden kanssa kosketuksiin joutuvista tarvikkeista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan, kuultuaan elintarvikealan tiedekomiteaa, sekä katsoo, että ottaen huomioon muutokset, joita on jouduttu tekemään ja joita nyt tehdään, regeneroidusta selluloosasta valmistetusta kalvosta tehtyjä, elintarvikkeiden kanssa kosketuksiin joutuvia tarvikkeita koskevaan jäsenvaltioiden lainsäädännön lähentämisestä 25 päivänä huhtikuuta 1983 annettuun neuvoston direktiiviin 83/229/ETY(2), sellaisena kuin se on viimeksi muutettuna komission direktiivillä 92/15/ETY(3), on tarpeen korvata direktiivi, ottaen huomioon mainitun toimenpiteen laajuuden ja vaikutukset tällä direktiivillä säädettävät yhteisön toimenpiteet eivät ole ainoastaan tarpeellisia vaan myös välttämättömiä sisämarkkinoiden tavoitteiden saavuttamiseksi; jäsenvaltiot eivät voi yksin saavuttaa näitä tavoitteita; niiden toteuttamisesta yhteisön tasolla säädetään jo direktiivissä 89/109/ETY, direktiivin 89/109/ETY 2 artiklassa säädetään, että valmiista tarvikkeista ei saa siirtyä elintarvikkeeseen niiden ainesosia siinä määrin, että siitä voisi aiheutua vaaraa ihmisten terveydelle tai seurata sopimattomalla tavalla elintarvikkeiden koostumuksen muuttumista, tämän tavoitteen saavuttamiseksi regeneroidusta selluloosasta valmistettujen kalvojen osalta sopiva keino on direktiivin 89/109/ETY 3 artiklassa tarkoitettu erityisdirektiivi, regeneroidusta selluloosasta valmistetuista synteettisistä kuorista olisi säädettävä erityissäännöksillä, menetelmä, jolla osoitetaan, että väriaineiden siirtymistä ei tapahdu, olisi laadittava myöhemmässä vaiheessa, kansalliset säännökset jäävät voimaan, kunnes puhtausvaatimukset ja analyysimenetelmät laaditaan, sallittujen aineiden luettelon laatiminen, täydennettynä sallituilla enimmäismäärillä, on tässä tapauksessa periaatteessa riittävä direktiivin 89/109/ETY 2 artiklassa säädetyn tavoitteen toteuttamiseksi, di(2-hydroksietyyli)eetteriä (=dietyleeniglykoli) ja etaanidiolia (=monoetyleeniglykoli) voi kuitenkin siirtyä huomattavia määriä tiettyihin elintarvikkeisiin ja tämän mahdollisuuden välttämiseksi on ennakkotoimenpiteenä suositeltavaa säätää lopullisesti näiden aineiden suurimmasta sallitusta pitoisuudesta elintarvikkeissa, jotka ovat olleet kosketuksissa regeneroidusta selluloosasta valmistettujen kalvojen kanssa, kuluttajan terveyden suojelemisen kannalta on suotavaa, että regeneroidun selluloosakalvon painatusta sisältävät pinnat eivät joudu suorasti kosketuksiin elintarvikkeiden kanssa, direktiivin 89/109/ETY 6 artiklan 5 kohdassa tarkoitettu kirjallinen vakuutus olisi toimitettava, jos regeneroidusta selluloosasta tehtyä kalvoa käytetään ammattikäytössä elintarvikkeiden kanssa kosketuksiin joutuviin tarvikkeisiin, lukuun ottamatta tarvikkeita, jotka ovat luonteeltaan sellaisia, että ne on selvästi tarkoitettu sellaiseen käyttöön, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla 1 Tämä direktiivi on direktiivin 89/109/ETY 3 artiklassa tarkoitettu erityisdirektiivi. 2 Tämä direktiivi koskee liitteessä I määriteltyä regeneroitua selluloosakalvoa, joka: a) sellaisenaan muodostaa valmiin tuotteen; tai b) on osa muita aineita sisältävästä valmiista tuotteesta ja on tarkoitettu joutumaan tai käyttötarkoituksensa mukaisesti joutuu elintarvikkeiden kanssa kosketuksiin. 3 Tämä direktiivi ei koske: a) regeneroitua selluloosakalvoa, jolla sillä puolella, joka on tarkoitettu joutumaan tai käyttötarkoituksensa mukaisesti joutuu elintarvikkeiden kanssa kosketukseen, on pinnoite, jonka paino ylittää 50 mg/dm2, b) regeneroidusta selluloosasta valmistettuja synteettisiä kuoria. 2 artikla 1 Vain liitteessä II lueteltuja aineita tai aineryhmiä saa käyttää regeneroidun selluloosakalvon valmistuksessa ja vain liitteessä täsmennetyin edellytyksin. 2 Poiketen siitä, mitä 1 kohdassa säädetään, muita kuin liitteessä II lueteltuja aineita voidaan käyttää, jos näitä aineita käytetään väriaineina (värit ja pigmentit) tai sideaineina, jos näitä aineita ei siirry elintarvikkeisiin validoiduilla menetelmillä havaittavia määriä. 3 artikla Regeneroidun selluloosakalvon painatusta sisältävät pinnat eivät saa joutua kosketuksiin elintarvikkeen kanssa. 4 artikla 1 Kaupan pitämisen eri vaiheissa, lukuun ottamatta vähittäiskauppaa, regeneroidusta selluloosasta valmistettuihin, elintarvikkeiden kanssa kosketuksiin joutuviin tarvikkeisiin on liitettävä kirjallinen vakuutus direktiivin 89/109/ETY 6 artiklan 5 kohdan mukaisesti. 2 Edellä 1 kohtaa ei sovelleta regeneroidusta selluloosasta valmistettuihin tarvikkeisiin, jotka ovat luonteeltaan sellaisia, että ne on selvästi tarkoitettu joutumaan kosketuksiin elintarvikkeiden kanssa. 3 Jos erityiset käytön edellytykset ilmoitetaan, regeneroidusta selluloosasta valmistetut tarvikkeet on varustettava vastaavin merkinnöin. 5 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1994. Niiden on ilmoitettava tästä komissiolle viipymättä. Jäsenvaltioiden on: - sallittava tämän direktiivin säännösten mukaisen elintarvikkeiden kanssa kosketuksiin joutuvan regeneroidun selluloosakalvon kauppa ja käyttö 1 päivästä tammikuuta 1994; - kiellettävä elintarvikkeiden kanssa kosketuksiin joutuvan regeneroidun selluloosakalvon, joka ei ole tämän direktiivin eikä direktiivin 83/229/ETY mukainen, kauppa ja käyttö 1 päivästä tammikuuta 1994; - kiellettävä elintarvikkeiden kanssa kosketuksiin joutuvan regeneroidun selluloosakalvon, joka ei ole tämän direktiivin mukainen, mutta joka on direktiivin 83/229/ETY mukainen, kauppa ja käyttö 1 päivästä tammikuuta 1995. 2 Näissä jäsenvaltioiden antamissa 1 kohdassa tarkoitetuissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 6 artikla 1 Kumotaan direktiivi 83/229/ETY 1 päivästä tammikuuta 1994. 2 Viitaukset direktiiviin 83/229/ETY on tulkittava viittauksiksi tähän direktiiviin ja ne on luettava liitteessä III esitetyn vastaavuustaulukon mukaisesti. 7 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä maaliskuuta 1993. Komission puolesta Martin BANGEMAN Komission jäsen (1) EYVL N:o L 40, 11.2.1989, s. 38 (2) EYVL N:o L 123, 11.5.1983, s. 31 (3) EYVL N:o L 102, 16.4.1992, s. 44 LIITE I REGENEROIDUN SELLULOOSAKALVON MÄÄRITELMÄ Regeneroitu selluloosakalvo on ohut levymäinen materiaali, joka on valmistettu kierrättämättömästä puusta tai puuvillasta saadusta puhdistetusta selluloosasta. Teknisten vaatimusten mukaisesti sopivia aineita voidaan lisätä joko massaan tai kalvon pintaan. Regeneroitu selluloosakalvo voi olla pinnoitettu joko yhdeltä tai molemmilta puolilta. LIITE II LUETTELO AINEISTA, JOIDEN KÄYTTÖ ON SALLITTU REGENEROIDUN SELLULOOSAKALVON VALMISTUKSESSA Huomaa - Tämän liitteen ensimmäisessä ja toisessa osassa prosenttiluvut ilmaistaan paino-osuuksina (w/w) laskettuna vedettömästä regeneroidusta selluloosakalvosta. - Tavanomaiset tekniset nimitykset ovat annettu hakasuluissa. - Puhtausvaatimusten osalta käytettyjen aineiden on oltava hyvää teknistä laatua. >TAULUKON PAIKKA> >TAULUKON PAIKKA> LIITE III >TAULUKON PAIKKA>